
Panevėžys
1. Sprendimo projekto tikslas ir uždaviniai:
Sprendimo projekto tikslas – pripažinti netekusiu galios Panevėžio miesto savivaldybės tarybos 2024 m. gegužės 30 d. sprendimą Nr. 1-248, Panevėžio „Žemynos“ progimnazijos plaukimo baseino paslaugų įkainius bei jiems taikomas socialines lengvatas perkeliant ir konsoliduojant į vieną bendrą Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų įkainių patvirtinimo sprendimo priedą.
Sprendimo projekto uždavinys – užtikrinti vieningą, aiškų ir nuoseklų Savivaldybės biudžetinių švietimo įstaigų teikiamų paslaugų įkainių reglamentavimą bei lengvinti teisinio reguliavimo administravimą ir informacijos prieinamumą paslaugų gavėjams.
2. Siūlomos teisinio reguliavimo nuostatos, laukiami rezultatai: 
Iki šiol Panevėžio „Žemynos“ progimnazijos teikiamų plaukimo baseino paslaugų įkainiai buvo nustatyti atskiru Savivaldybės tarybos 2024 m. gegužės 30 d. sprendimu Nr. 1-248.

Rengiant naują Panevėžio miesto savivaldybės tarybos sprendimą dėl biudžetinių švietimo įstaigų teikiamų atlygintinų viešųjų paslaugų ir patalpų nuomos įkainių patvirtinimo (kuriuo naikinamas 2022 m. liepos 11 d. sprendimas Nr. 1-232), siekiama išvengti teisės aktų fragmentacijos ir visus švietimo įstaigų įkainius patvirtinti vienu teisiniu dokumentu.

Atsižvelgiant į tai, siūloma pripažinti netekusiu galios sprendimą Nr. 1-248, o jame patvirtintus Panevėžio „Žemynos“ progimnazijos baseino įkainius be pakeitimų integruoti į bendrąjį švietimo įstaigų paslaugų įkainių priedą.

Šis sprendimas įsigalios 2027 m. sausio 1 d., t. y. kartu su naujuoju Savivaldybės tarybos sprendimu dėl Panevėžio miesto savivaldybės biudžetinių švietimo įstaigų teikiamų atlygintinų viešųjų paslaugų įkainių patvirtinimo.

3. Lėšų poreikis ir šaltiniai:
Sprendimo projektui įgyvendinti papildomų Savivaldybės biudžeto lėšų nereikės.
4. Sprendimui priimti reikalingi pagrindimai, skaičiavimai ar paaiškinimai:

Priėmus šį Savivaldybės tarybos sprendimą, neigiamų pasekmių nenumatoma. Sprendimo priėmimas užtikrins teisinio reguliavimo aiškumą, efektyvesnį įkainių administravimą bei patogesnę paiešką gyventojams ir paslaugų gavėjams.
5. Kieno iniciatyva parengtas sprendimo projektas:

Sprendimo projektas parengtas Savivaldybės administracijos Švietimo skyriaus ir Panevėžio „Žemynos“ progimnazijos iniciatyva.

